Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16937

2. A szomszédos frekvencia csatorna kijelölés meghatározásánál alkalmazott követelmények a vevőberendezés vételi szűrése és más rendszer jellemzők alapján 2.1 Az 50 kHz -es frekvencia felosztási távolság és egy 50/106 azaz ±0.005 % földi állomás frekvencia tűrés mellett történő üzemeltetésre tervezett légijármű vevőberendezések esetében 60 dB értékű vagy jobb hatásos szomszédos csatorna szűrési jellemzőt tételezünk fel. Ennek alapján a két berendezés legközelebbi gyakorlati hatótávolság határai között legalább 5.6 km (3 NM) földrajzi távolság szükséges. 2.2 A 25 kHz -es frekvencia felosztási távolság és ±0.002 % földi állomás frekvencia tűrés mellett történő üzemeltetésre tervezett valamint 8.33 MHz-es frekvencia felosztási távolság és ±0.001 % földi állomás frekvencia tűrés mellett történő üzemeltetésre tervezett légijármű vevőberendezések esetében 60 dB értékű vagy jobb hatásos szomszédos csatorna szűrési jellemzőt tételezünk fel. Ennek alapján a két 25 kHz -es vagy 8.33 MHz-es frekvencia felosztási távolsággal üzemelő berendezés legközelebbi gyakorlati hatótávolság határai között legalább 5.6 km (3 NM) földrajzi távolság szükséges. 2.3 A fenti követelmény a vevőberendezés vételi veszteségének csökkentését célzó elmélet alapján került kidolgozásra. Kivételt képeznek a körzeti irányítási és repüléstájékoztató (FIR) körzeti csatornák, amelyeknél a kívánt és nem-kívánt jel-arány biztosítása érdekében minimális térerő is meghatározásra kerül. 2.4 A követelmény kidolgozásánál a következő további feltételezéseket alkalmaztuk: 1) Terjedés — szabad térbeni terjedés a légijárművek között. A föld-levegő térerő kiszámításához a 100 MHz-es földfelszín feletti függőleges polarizáció ITU-R íveit és 20 méter (65 láb) antenna magasságot feltételeztünk. 2) Legkisebb térerő az üzemi hatótávolság határán — A körzeti irányítási és repüléstájékoztató (FIR) körzeti csatornák esetében 3000 méter (10000 láb) magasságban 1 µV/m térerő felett 45 dB. Megjegyzés: A fenti követelmény teljesítéséhez a 20 méter (65 láb) antenna magasságból 100 W energiával sugárzó adóállomás üzemi hatótávolsága határától 185 km-nél (100 NM) ne legyen távolabb. 3) Tényleges sugárzási teljesítmény (ERP) — A földi és légijármű állomások legnagyobb tényleges sugárzási teljesítménye 20 W, kivéve a repüléstájékoztató és körzeti irányító szolgálatok távközlését biztosító földi állomásokat, amelyeknél minimálisan 100 W ERP-t kellett feltételezni. 4) Fedélzeti antenna polarizációs tűrés — A teljes tűrési érték, azaz a változás ne haladja meg a 10 dB értéket. Mivel feltételeztük a legnagyobb tényleges sugárzási teljesítményt és ezért az összes eltérés ettől lefelé — csökkenő — mutató, a fedélzeti adóberendezés polarizációjával kapcsolatosan tűrési jellemző figyelembevételére nem volt szükség. 5) Kívánt és nem-kívánt jel arány — A vevőberendezés kimenetén 20 dB. 2007/70/II. szám 6) Vevőberendezés veszteségi jellemzői — A veszteségi küszöb érték megfelel az 5 µV/m vételi térerőnek. 2.5 A következő követelmény a fenti 2.4 pontban jelzett feltételezések alapján került kidolgozásra. A szomszédos csatorna interferenciára vonatkozóan külön-külön két esetet vizsgáltunk meg:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes